Public procurement notice: Prior Information Notice Without Call For Competition
Published: 2022-09-13
Buyer: Monetra Oy
Country: FI
Contract type: Services
CPV classification: 72000000
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä ilmoitus ei ole hankintailmoitus eikä tarjouspyyntö vaan ennakkoilmoitus ja ilmoitus tietopyynnöstä/markkinavuoropuhelusta osana hankinnan valmistelua. Monetra- konserni suunnittelee kilpailutusta, jossa hankinnan kohteena on sosiaali- ja terveystoimen kustannuslaskentajärjestelmä SaaS-palvelumallilla. Hankinta sisältää järjestelmän toimituksen, ylläpidon ja kehittämisen myöhemmin tarjouspyynnössä tarkemmin kuvattavalla tavalla. Tällä valmisratkaisulla Monetra konserni tuottaa kustannuslaskentapalveluita hyvinvointialueille.
Monetra - konserni on voittoa tavoittelematon in-house-organisaatio ja toimipisteemme sijaitsevat Pirkanmaalla, Pohjois-Pohjanmaalla, Keski-Suomessa, Pohjois-Savossa, Kainuussa sekä Lapissa.
Monetra-konsernin tarve on tietojärjestelmälle ja siihen liittyville palveluille, joilla voimme integroidusti hoitaa tuottamaamme palvelua asiakkaille. Tämän tietopyynnön tarkoituksena on kartoittaa markkinoilla olevia palveluiden sisältöjä hankinnan suunnittelemiseksi, kartoittaa alan sopimus- ja hinnoittelukäytäntöjä, saada arvio hankinnan hintatasosta markkinoilla ja antaa tarjoajille mahdollisuus esittää vapaamuotoisia kysymyksiä ja kommentteja hankinnan suunniteltuun toteutukseen liittyen. Olennaista on myös tarkastella palvelukeskuksen roolia järjestelmän teknisen ylläpidon osalta.
Saatuja tietoja käytetään ainoastaan em. hankinnan valmistelussa. Tietopyyntöön vastaaminen ja markkinavuoropuheluun osallistuminen ei ole edellytys mahdollisesti myöhemmin toteutettavaan kilpailutukseen osallistumiseen, eikä se sido siihen osallistuvia tahoja. Tietopyyntö eikä itse markkinavuoropuhelu velvoita hankintayksikköä toteuttamaan hankintaa tietopyynnössä kuvatulla tai muullakaan tavalla.
Optio, toistaiseksi voimassa oleva sopimus myöhemmin julkaistavassa tarjouspyynnössä määritellyllä tavalla.
Monetra-konserni on suunnitellut pitävänsä markkinavuoropuhelut alustavan aikataulun mukaisesti 28.9.2022 - 30.9.2022 välisenä aikana. Jokaisen toimittajan kanssa järjestetään oma vuoropuhelutilaisuus kestoltaan noin 2 tuntia.
Hankinnasta kiinnostuneiden markkinatoimijoiden tulee ilmoittautua 22.9.2022 klo 21.00 mennessä osoitteeseen hankintapalvelut@monetra.fi. Ilmoittautuessa yrityksen tulee kirjata viestin otsikkokenttään ”Ilmoittautuminen kustannuslaskentajärjestelmän markkinavuoropuheluun”, ilmoittaa mikä ehdotetuista päivistä sopisi vuoropuhelulle parhaiten, osallistujan /osallistujien nimi sekä lyhyt kuvaus yrityksen painopisteistä. Hankintayksikkö sopii vuoropuheluiden tarkemman aikataulun ilmoitusajan päätyttyä ja toimittaa ennakkoon materiaalia ja kysymyksiä keskustelun pohjaksi.
Ennakkoilmoituksen perusteella suoritettava vuoropuhelu käydään etänä Teamsin välityksellä. Markkinavuoropuhelu sekä palvelun tuotanto tullaan toteuttamaan suomen kielellä. Mikäli ilmoittautumisenne sisältää liike- tai ammattisalaisuuksia tai muuta salassa pidettävää aineistoa, pyydämme teitä yksilöimään ja merkitsemään ao. tiedot selvästi ilmoittautumiseenne.
Vuoropuhelu ei sido siihen osallistuvia yrityksiä tarjouksen tekemiseen mahdollisessa tarjouskilpailussa, eikä toisaalta vuoropuheluun osallistumatta jättäminen estä tarjouksen tekemistä mahdollisessa hankintamenettelyssä. Osallistuneille yrityksille ei makseta korvausta vastaamisesta tai osallistumisesta.